钦定古今图书集成/明伦汇编/闺媛典/第046卷 > 向芗林妾
## 钦定古今图书集成/明伦汇编/闺媛典/第046卷 > 向芗林妾

《按话腴》：“马友犯长沙，向芗林捍之，不敌而溃。道遇友
别将方舟而来，家人辈惶惧，知弗脱矣。贼指求芗林
爱妾，妾闻命无惧色，自语贼曰：‘必欲我，当以车马来’。
贼许之，妾即盛饰以待，家人骇之，然犹谓其往可以
纾难。顷刻，肩舆至，即奋而登，既过河，望贼舟不甚相
远，妾忽语舆卒，欲少止，群卒乃弛轿，妾一跃入水，急
援之，已绝矣。”贼相顾不发，《芗林》亦悠然而去。